“IKKILAMChI BOZORDA ERKIN KONVERTATSIYA QILINADIGAN VALYUTADA AMALGA OShIRILADIGAN QIMMATLI QOG‘OZLAR BILAN BITIShUVLARGA HISOB-KITOB-KLIRING XIZMATI KO‘RSATISh TARTIBI TO‘G‘RISIDAGI NIZOMNI TASDIQLASh HAQIDA”GI QARORGA O‘ZGARTIRIShLAR KIRITISh TO‘G‘

O‘zbekiston Respublikasining “Qimmatli qog‘ozlar bozori to‘g‘risida”gi Qonuniga (O‘zbekiston Respublikasi qonun hujjatlari to‘plami, 2008-y., 29-30-son, 278-modda) muvofiq O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi, Moliya vazirligi va Markaziy bank Boshqaruvi qaror qiladilar:
 1. O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi, Moliya vazirligi va Markaziy bank Boshqaruvining 2006-yil 29-dekabrdagi 2006-17, 5, 283-V-son “Ikkilamchi bozorda erkin konvertatsiya qilinadigan valyutada amalga oshiriladigan qimmatli qog‘ozlar bilan bitishuvlarga hisob-kitob-kliring xizmati ko‘rsatish tartibi to‘g‘risidagi nizomni tasdiqlash haqida”gi qaroriga (ro‘yxat raqami 1658, 2007-yil 22-fevral) (O‘zbekiston Respublikasi qonun hujjatlari to‘plami, 2007-y., 7-8-son, 79-modda) ilovaga muvofiq o‘zgartirishlar kiritilsin.
 2. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. Muqaddimada “Qimmatli qog‘ozlar va fond birjasi to‘g‘risida”gi, “Qimmatli qog‘ozlar bozorining faoliyat ko‘rsatish mexanizmi to‘g‘risida”gi, “Valyutani tartibga solish to‘g‘risida”gi, “O‘zbekiston Respublikasining Markaziy banki to‘g‘risida”gi” degan so‘zlar “Qimmatli qog‘ozlar bozori to‘g‘risida”gi (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda), “Valyutani tartibga solish to‘g‘risida”gi (O‘zbekiston Respublikasi Oliy Majlisining Axborotnomasi, 2004-yil, 1-2-son, 6-modda), “O‘zbekiston Respublikasining Markaziy banki to‘g‘risida”gi (O‘zbekiston Respublikasi Oliy Majlisining Axborotnomasi, 1995-yil, 12-son, 247-modda)” degan so‘zlar bilan almashtirilsin.
 2. Nizomda:
 a) muqaddimada “Qimmatli qog‘ozlar va fond birjasi to‘g‘risida”gi, “Qimmatli qog‘ozlar bozorining faoliyat ko‘rsatish mexanizmi to‘g‘risida”gi, “Valyutani tartibga solish to‘g‘risida”gi” degan so‘zlar “Qimmatli qog‘ozlar bozori to‘g‘risida”gi (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda), “Valyutani tartibga solish to‘g‘risida”gi (O‘zbekiston Respublikasi Oliy Majlisining Axborotnomasi, 2004-yil, 1-2-son, 6-modda)” degan so‘zlar bilan almashtirilsin;
 b) 1 va 2-bandlar quyidagi tahrirda bayon qilinsin:
 “1. Mazkur Nizomda quyidagi asosiy tushunchalardan foydalaniladi:
 hisob-kitob-kliring palatasi (keyingi o‘rinlarda HKP deb yuritiladi) — qimmatli qog‘ozlar bozorini tartibga solish bo‘yicha vakolatli davlat organining tegishli litsenziyasi asosida qimmatli qog‘ozlarga doir bitimlar bo‘yicha hisob-kitob-kliring operatsiyalarni amalga oshiruvchi qimmatli qog‘ozlar bozorining professional qatnashchisi; 
 savdolarning tashkilotchisi — O‘zbekiston Respublikasi hududida ro‘yxatdan o‘tkazilgan va birja yoki birjadan tashqari qimmatli qog‘ozlar savdosini tashkil etish bo‘yicha faoliyatni belgilangan tartibda amalga oshiruvchi, HKP bilan o‘zaro hamkorlik to‘g‘risida shartnoma tuzgan yuridik shaxs;
 HKP a’zosi — qimmatli qog‘ozlar bozorida o‘zi tuzgan bitimlar bo‘yicha hisob-kitob-kliring operatsiyalarini o‘tkazish to‘g‘risida HKP bilan shartnoma imzolagan qimmatli qog‘ozlar bozorining professional qatnashchisi; 
 savdolar qatnashchilari — HKP a’zolari yoki o‘z nomidan va o‘z hisobidan yohud o‘z mijozlari uchun qimmatli qog‘ozlarga doir bitimlarni tuzish uchun tashkillashtirlgan savdolarda ishtirok etuvchi mijozlar;
 savdo hisob raqami — deponentning qimmatli qog‘ozlarini saqlash va tashkillashtirilgan savdolarga qo‘yilgan yoki tashkillashtirilgan savdolarda tuzilgan bitimlar bo‘yicha olingan qimmatli qog‘ozlarga bo‘lgan huquqlarni hisobga olish uchun mo‘ljallangan Qimmatli qog‘ozlar markaziy depozitariysining (keyingi o‘rinlarda Markaziy depozitariy deb yuritiladi) hisobga olish registrlaridagi yozuvlar majmui;
 HKPdagi shaxsiy hisob raqam — mijoz yoki HKP a’zosining, shuningdek, savdolar tashkilotchilari va Markaziy depozitariyning pul mablag‘larini hisobga olish uchun mo‘ljallangan HKPning hisobga olish registrlaridagi yozuvlar majmui;
 to‘lovga qarab yetkazib berish — qimmatli qog‘ozlarga doir bitimlarni bajarish tartibi, bunda qimmatli qog‘ozlar va pul mablag‘larini o‘tkazish faqat hisob-kitob-kliring operatsiyalari ishtirokchilarining hisob raqamlarida amalga oshirilgan bitimlarni bajarish uchun mo‘ljallangan zarur miqdordagi qimmatli qog‘ozlar va pul mablag‘lari borligi tekshirilganidan va guvohlantirilganidan (tasdiqlanganidan) so‘ng amalga oshiriladi; 
 “savdolarga chiqarish harakati to‘xtatildi” bo‘limi — birja va birjadan tashqari savdo tizimlarida sotish uchun qo‘yiladigan qimmatli qog‘ozlarni hisobga olish uchun mo‘ljallangan maxsus bo‘lim. Mazkur bo‘lim faqat savdolar qatnashchisining Markaziy depozitariydagi savdo hisobvarag‘ida ochilishi mumkin;
 “yetkazib berish harakati to‘xtatildi” bo‘limi — tashkillashtirilgan savdolar natijalariga ko‘ra qimmatli qog‘ozlar bo‘yicha majburiyatlarni hisobga olish uchun mo‘ljallangan. Mazkur bo‘lim faqat savdolar qatnashchisining Markaziy depozitariydagi savdo hisob raqamida ochilishi mumkin;
 qimmatli qog‘ozlar bozorini tartibga solish bo‘yicha vakolatli davlat organi — O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi;
 xizmat ko‘rsatuvchi bank — HKPning o‘zi tomonidan xo‘jalik faoliyatini yuritish uchun mo‘ljallangan HKPning talab qilib olinguncha depozit hisob raqamiga va (yoki) HKP a’zolari va mijozlarining pul mablag‘larini hisobga olish va saqlash uchun mo‘ljallangan talab qilib olinguncha ikkilamchi depozit hisob raqamiga xizmat ko‘rsatish bo‘yicha HKPga xizmatlar ko‘rsatuvchi bank”.
 2. HKP faoliyati O‘zbekiston Respublikasining “Qimmatli qog‘ozlar bozori to‘g‘risida”gi Qonuni (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda), O‘zbekiston Respublikasi Vazirlar Mahkamasining 2003-yil 29-apreldagi 196-son “Qimmatli qog‘ozlar ikkilamchi bozorini yanada rivojlantirish chora-tadbirlari to‘g‘risida”gi qarori bilan tasdiqlangan “Qimmatli qog‘ozlar bozorida hisob-kitob-kliring palatalari to‘g‘risida”gi nizom (O‘zbekiston Respublikasi qonun hujjatlari to‘plami, 2003-y., 7-8-son, 65-modda), mazkur Nizom va boshqa qonun hujjatlari bilan tartibga solinadi”;
 v) 21-bandning oltinchi xatboshisidagi “ikkinchi darajadagi” degan so‘zlar chiqarib tashlansin.